Élményfestés
2023-08-25 10:00 - 12:00, 2023-08-25 16:00 - 18:00 (Europe/Budapest) | Fess-Velem Élményfestő stúdió, Alkotmány u. 14., Szentendre, Pest, 2000
Élményfestés személyre szabottan előzetes bejelentkezés alapján a Fess-Velem Élményfestő Stúdióban.
További részletek és bejelentkezés: www.fess-velem.hu

Babakocsi kiállítás
2023-08-25 10:00 - 17:00 | Blue Land Folklor
A kiállítás az üzlet előtti Virágok és Kívánságok terén tekinthető meg. Az üzlettulajdonos gyűjteménye olyan eredeti méretű, illetve gyerekjátéknak készült babakocsiból áll, melyek a 19-20. századból származnak. Az arra járók nemcsak a babakocsik “évjáratát”, hanem jellegzetességeit, és érdekességeket is megtudhatnak.

Colors of Hungary
2023-08-25 10:00 - 2023-08-27 17:00 | Blue Land Folklor
A Colors of Hungary állandó kiállítás a különböző országrészekből gyűjtött terítőket, párnákat, kerámiákat, babákat mutatja be abból a célból, hogy a látogatók megismerjék a magyar népművészet sokoldalúságát és szépségeit. A kiállítás nyitvatartási időben ingyenesen megtekinthető.

Ében GasztroFeszt
2023-08-25 10:00 - 2023-08-27 19:00 | Édeni Édességek Boltja, Dumtsa Jenő utca 9., Szentendre, Pest, 2000, Magyarország
Ében GasztroFeszt a csokiboltban!
Csak ezen a hétvégén éjjel-nappal kóstolható minden, ami „ében”!
Kézműves táblás csokoládék ( feketecseresznyés, feketeszezámos–málnás, fekete Earl Grey teás), kézműves trüffelek (feketeribizlipürés
cukormentes, feketekávés–kardamomos-chilis, 80%-os trüffel tonkababos) és GasztoArt (feketeleves).
Minden különlegesség az Édeni Csokoládéműhelyben készül!

Jöhet a feketeleves! - GastroArt az Ében GasztroFeszten
2023-08-25 10:00 - 2023-08-27 19:00 | Édeni Édességek Boltja, Dumtsa Jenő utca 9., Szentendre, Pest, 2000, Magyarország
Jöhet a feketeleves! Étcsokoládés, kanalazandó, krémes, kreatív meglepetés, egri vörösbor-redukcióval, szomolyai feketecseresznyés öntettel.

Az IKON Csoport kiállítása
2023-08-25 10:00 - 2023-08-27 20:00 | Pirk János Múzeum
Az IKON Csoport 2004-ben alakult főképp Szentendrén élő művészekből, festőkből, grafikusokból, szobrászokból, fotósokból. A megalakulásuk óta már 33 kiállítást szerveztek a csoportnak Szentendrén, Budapesten és különféle vidéki helyszíneken. Ezen a kiállításon szeretnék folytatni azt a hagyományt, hogy itt Szentendrén is időről időre bemutassák a csoport tagjai legújabb alkotásaikat kapcsolódva ezzel a város gazdag művészeti életéhez.

Teátrum Pizza & Bar a Szentendre Éjjel-Nappal Nyitva Fesztiválon
2023-08-25 10:00 - 2023-08-27 22:00 | Teátrum Pizza & Bar, Teátrum utca 2., Szentendre, Pest megye, 2000, Magyarország
Amivel készülünk:
Augusztus 25-26-27-én 10:00-22:00 között minden helyben fogyasztott pizzánk mellé ingyen rosé-val kedveskedünk vendégeinknek.
A három nap mindegyikén 10:00-19:00-ig ugrálóvárral várjuk a kisgyermekes családokat, illetve 14:00-17:00-ig arcfestéssel, és kézműves programmal szórakoztatjuk a gyerkőcöket a Rakd Össze Magad csapat jóvoltából.
Élőzenés programunk:
Augusztus 26-án, szombaton 19:00-22:00-ig Vigyinszki Máté gitáros/énekes zenész szórakoztatja majd vendégeinket.
Repertoárjában igényes, közismert hazai- és külföldi dalok széles palettája egyaránt megtalálható (Dire Straits, Elvis Presley, Eric Clapton, Lionel Richie, Carlos Santana, Gary Moore, Chris Rea, Bee Gees, Michael Bublé, Republic, Demjén Ferenc, Charlie, Hungária, Révész Sándor, LGT, Edda, Bikini stb.)
Szeretettel várunk Benneteket a Teátrum utca 2-ben, a színes esernyők alatt!

Katonazenekari koncert a Fő téren
2023-08-25 12:00 - 13:00 | Fő tér, Fő tér, Szentendre, Pest, 2000, Magyarország
Közreműködik az MH SZHTP katonazenekara, akik klasszikus zenékkel különleges hangulatot varázsolnak a belvárosba.

dm Női Egészségpont
2023-08-25 13:00 - 21:00 | Dunakorzó, Dunakorzó 18., Szentendre, 2000, Magyarország
Az egészség a nőiesség része
Nőnek lenni mindenekelőtt egy dolgot jelent: erősnek lenni. Ugyanakkor mi nők túl gyakran megfeledkezünk önmagunkról. Nem csoda, hogy az olyan témák, mint a női egészség vagy saját magunkról való gondoskodás még mindig túl kevés teret kapnak. Mi pedig pontosan ezen szeretnénk változtatni!

A TritonLife együttműködésével a dm Női Egészségponton lehetőséged lesz arra, hogy több szolgáltatást is kipróbálj:
vércukor mérés
bőrgyógyászati vizsgálat
vérnyomás mérés
általános egészségügyi állapot felmérése kérdőívvel
testsúly, testmagasság
egészségtippek nőknek
várandósság alatti egészségtippek
gyermekgondozási, babaápolási tippek
egészségtippek az idősebb korosztálynak
táplálkozással kapcsolatos tanácsok

Dumtsa Forgatag Iparművészeti Vásár
2023-08-25 13:00 - 22:00 | Dumtsa Jenő utca, Dumtsa Jenő utca, Szentendre, Pest, 2000, Magyarország
Szentendre Éjjel-Nappal Nyitva Fesztiválon, a hangulatos Dumtsa Jenő utcában kerül megrendezésre a Dumtsa Forgatag, ahol az érdeklődők helyi iparművészek csodás alkotásaiból válogathatnak kedvükre.
Nyitvatartás a fesztivál ideje alatt:
2023.08.25. 13:00 – 22:00
2023.08.26. 10:00 – 22:00
2023.08.27. 10:00 – 20:00

Trükkös vázlatfüzet készítése
2023-08-25 14:00 - 17:00 | Newsee.Store, Alkotmány u.3., Szentendre, 2000, Magyarország
Törőcsik Kati papírművésszel már sokszor találkozhattatok nálunk. Végre újra itt az idő arra hogy mindenféle varázslatos dolgot készítsetek együtt. Egyedi ,keménytáblás noteszeket készítünk, amelyek mérete lehet A5-öt vagy A6. Lapjaik száma és kialakításuk, záródásuk egyénileg választható. Csomagolópapírokkal, ragaszókkal, könyvkötővászonnal és gombokkal dolgozunk. A foglalkozáson minden résztvevő számára két darab notesz egyedi notesz elkészítésére lesz lehetőség.
Jelentkezni a newsee.store@gmail.com e-mail címen lehet.
Részvételi díj: 5.500 Ft.

Kerámiafestés
2023-08-25 14:00 - 18:00 | RegenTag Műhelygaléria, Kucsera Ferenc utca 2/a, Szentendre, 2000, Magyarország
Válassz egyszer égetett kerámiatárgyaink közül és színezd ki őket, ahogy szeretnéd! Ha elkészültél a festéssel, néhány héten belül ki is égetjük a tárgyadat, amit aztán nálunk átvehetsz vagy pedig postára adjuk Neked. Ne félj, segítünk majd a festés technikájában, hogy aztán elszabadulhasson a fantáziád!
A programra előzetes regisztráció szükséges: https://www.regentag.hu/hu/eventdate/1064
A program az alábbi időpontokban kerül megrendezésre:
2023.08.25. 14:00 – 18:00
2023.08.26. 10:00 – 18:00
2023.08.27. 10:00 – 18:00

Éjjel-Nappal társasjáték
2023-08-25 14:00 - 22:00 | Dunaparti Művelődési Ház – udvari terem, Dunakorzó 18., Szentendre, Pest megye, 2000
A fesztivál alatt a Felnőttmegőrző – Társasjátékos Klub rendkívüli játéknapot tart, három napon át társasjáték-maraton lesz! Az érdeklődők játszhatnak a felnőtteknek szóló legjobb stratégiai, és logikai társasjátékokkal.
2023.08.25. 14:00 – 22:00
2023.08.26. 10:00 – 22:00
2023.08.27. 10:00 – 18:00

Női kör: testfestés és illat szeánsz
2023-08-25 15:00 - 18:00 | Newsee.Store, Alkotmány u.3., Szentendre, 2000, Magyarország
Töltődj fel velünk az aroma toch kézmasszázs és a henna varázslatos világával. Sajátisd és éld át jótékony hatásait és tudj meg többet az illatok gyógyító hatásairól valamint a henna több ezer éves hagyományáról ami sokkal több mint egyszerű testfestés. A programot gyermekek számára arcfestéssel egészítjük ki. Az alkalom díjazása adományos jellegű és mindenkit szívesen várunk akár csak egy beszélgetésre, jó társaságra.

STIGMA - tematikus nyitott tárlat
2023-08-25 16:00 - 2023-08-26 00:00 | Vajda Lajos Stúdió, Péter Pál u. 6., Szentendre, Pest, 2000
A Vajda Lajos Stúdió megalakulása óta hagyománnyá vált a tematikus, csoportos kiállítások szervezése. Ilyenek voltak többek között: „Űrkőkorszaki Csont és Bőr”, „Aktok”, „Gravitáció”, „Földöntúli kapcsolatok”, „Gátlástalan Tisztaság Speciális Bizonytalanság”, „Energia és ellenérték”, „Abszolút fal”, „Fétis Tabu Ereklye”, „Mélyponton a viszony”, „100 éves a DADAizmus”, „Ihlet”, „Kabala”, ” A helybenjárás metafizikája”. Az idei év tematikája a STIGMA.
Kiállításmegnyitó: 2023.08.25. 19:00
Program: megnyitóbeszéd, performansz, 22:00 órától DJ-k fellépése.

A programok és a kiállítás ingyenesen látogatható.
Nyitvatartás a fesztivál ideje alatt:
2023.08.25. 19:00 – 01:00
2023.08.26. 16:00 – 24:00
2023.08.27. 16:00 – 20:00

A P'Art Mozi programja
2023-08-25 16:00 - 2023-08-27 22:00 | P’Art Mozi, Dunakorzó 25., Szentendre, 2000, Magyarország
A P’Art Mozi programja a Szentendre Éjjel-Nappal Nyitva Fesztiválon:
Augusztus 24. (csütörtök)
SZENTENDRE ÉJJEL-NAPPAL NYITVA FESZTIVÁL 0. NAP
18:00 A Friss Hús Fesztivál dísjnyertes filmjeinek vetítése
Facebook esemény
Jegyvásárlás: https://partmozi.hu/film/best-of-friss-hus-105
Augusztus 25. (péntek)
ANIMÁCIÓ NEM CSAK GYEREKEKNEK SOROZAT
16:15 Tini Nindzsa Teknőcök: Mutáns káosz (szinkronizált) 90′
18:30 Pókember – A pókverzumon át (szinkronizált) 140’
21:00 Suzume (feliratos) 122’
Augusztus 26. (szombat)
FOLYT. KÖV. SOROZAT
16:00 Könyvklub – A következő fejezet (feliratos) 107’
18:00 Mission Impossible – Leszámolás – Első rész (feliratos) 163’
21:00 Indiana Jones és a sors tárcsája (feliratos) 153’
Augusztus 27. (vasárnap)
HUNGARICUM MOZIVÁSZNON
15:00 A nemzet aranyai 149’
18:00 Kojot négy lelke 107’
20:00 Műanyag égbolt 115’
Facebook esemény

A füveskönyv titka
2023-08-25 17:00 - 18:00 | Parti Medve, Ignatovity Jakov utca 2., Szentendre, Pest, 2000
A holdfény őrei. A Füveskönyv című kalandregény bemutatója. Beszélgetés a könyv szerzőivel, Pifkó Céliával és Horváth Ildivel. Kézműves foglalkozás gyerekeknek Horváth Ildivel.

Városháza a pincétől a padlásig
2023-08-25 17:00 - 18:30 | Városháza
A város egyik legjellegzetesebb épülete a Szentendrei Városháza, amely 1730 óta áll a belváros központjában. Az elmúlt években nagy népszerűségnek örvendő program keretében most ismét bejárhatjuk belülről is az épületet – egészen a pincétől a padlásig!
Helyfoglalás: +36 26/317-965, +36 26/317-966 vagy a tdm@szentendre.hu e-mail címen.

Múzeum korzó | Az alapítók nyomában
2023-08-25 18:00 - 19:00 | Kmetty Múzeum, Fő tér 21., Szentendre, Pest megye, 2000
Egy különleges sétán bejárjuk azokat a helyszíneket, ahonnan 1926-tól kezdve a szentendrei művésztelep alapítótagjai a legszebb városképeket festették. A sétával egybekötött művészettörténeti előadás során a résztvevők megismerhetik a művésztelep megalapításának történetét és az 1920-as években a városvezetés megbízására készült műalkotásokat.
Sétajegy: 1000 Ft/fő.

Műhelybemutató tárlatvezetéssel a Mana Ékszerstúdióban
2023-08-25 18:00 - 19:00 | Mana Ékszerstúdió, Görög utca 4., Szentendre, Pest, 2000
A Jermakov Katalin ötvösművész vezetésével működő, idén 20 éves Mana Ékszerstúdió ötvösműhely, kiállítóhely és kurzusközpont egyben. Olyan látogatható „nyitott műhely”, melyben azok a műveletek is megismerhetők, melyek hagyományosan rejtve maradnak. A műhelyben a látogatók megtekinthetik a közel 60 modellből álló Mana kollekció legújabb darabjait is.

Flourish - Virágzás design ékszer kiállítás megnyitója és Máhr Richárd jazz estje
2023-08-25 18:00 - 20:00 | Frangipani Stúdió és Galéria, Bartók Béla utca 5. b., Szentendre, 2000, Magyarország
Ez a különleges kiállítás 13 alkotóművész ékszerein keresztül mutatja be a modern ékszertervezés sokszínű világát. A kiállított ékszerek többsége kézzel készült, hogy az egyediség és az esztétika tökéletes egységet alkossanak. Az alkotásokat a természet misztikus szépsége, harmóniája inspirálta, történeteket „mesélnek”, érzéseket közvetítenek az élet szeretetéről, szenvedélyről, vitalitásról, megújulásról. A kiállítás időtartama alatt vásárlási lehetőség is lesz. Látogass el hozzánk, és találd meg azt az alkotást, amely egyaránt kiemeli személyiségedet és egyedi stílusodat.

Bográcsozzunk együtt finom borok társaságában!
2023-08-25 18:00 - 21:00 | Gwendolin Bisztró, Duna korzó 20., Szentendre, 2000, Magyarország
Az idei GastroArt keretében bográcsban főtt ételekkel, valamint a villányi és tokaji borvidék boraival vár minden kedves érdeklődőt a Bistro St. André a fesztivál mindhárom napján 18:00 órától.

Az erdő a szememmel - Benyó Krisztián fotókiállítása
2023-08-25 18:00 - 2023-08-27 18:00 | Frangipani Stúdió és Galéria, Bartók Béla utca 5. b., Szentendre, 2000, Magyarország
A kedves érdeklődő természetfotó kiállításomon keresztül felfedezheti azt a titkos világot, mely nap mint nap körülvesz minket, de melyet mégsem ismerjük igazán. Fotóim nyomán megszeretném osztani mindenkivel azokat a csodálatos pillanatokat amelyeket az erdőt járva megélhettem. A kiállítás során a néző részesévé válhat ezeknek a pillanatoknak, s remélem, hogy ezzel egy cseppnyi felüdülést nyújthatok a rohanó hétköznapok tengerében.
2023. augusztus 25. 18:00 Kiállításmegnyitó
A kiállítás megtekinthető augusztus 26-án és 27-én 10:00 és 18:00 között. A kiállítás megtekintése ingyenes.

Art-Vibration
2023-08-25 18:30 - 19:30 | Görög utca, Fő tér, Szentendre, Pest, 2000
Bán Blanka tárlatvezetése Byhon Győző és Gulyás Andrea képzőművészek kiállításán.

Helytörténeti szabadulószoba
2023-08-25 19:00 - 20:00 | Hamvas Béla Pest Megyei Könyvtár, Pátriarka u. 7., Szentendre, Pest, 2000
Könyvtárunk új attrakciója a helytörténeti szabadulószoba. A mostanság nagy divatnak örvendő játék a felnőtteket és gyermekeket egyaránt lázba hozza, a kreativitást ösztönzi miközben jó eséllyel sikerélményhez juttat. Esetünkben ezt a népszerű formát töltöttük meg helytörténeti tartalommal, ami által még információt is nyerhetnek a helytörténet iránt érdeklődő kedves vendégek. Szentendréhez kapcsolódó adalékok, titkok várják a bátor vállalkozókat. De azért félni nem kell: aki 60 perc elteltével nem talál rá a dolgok nyitjára, az sem marad bezárva, s esetleg később újra próbálkozhat!
Nemrégiben a könyvtárban, egy titkos rekeszben különleges, henger alakú széfet találtak. Mostanáig senki sem tudta kinyitni a rejtélyes szerkezetet. Ha sikerül feltörni a kódot, megszerezhetitek a rég elveszettnek hitt kincseket és kijuthattok a könyvtárból. Igazi kaland, szórakozás! Gyertek!
Érdeklődés esetén 20 órakor is kezdődik egy játék.
Részvételi jegy: 1000 forint
Előzetes regisztráció szükséges: info@gyalogkaland.hu
3-6 fős csapatok jelentkezését várjuk!

Olive Live koncert
2023-08-25 19:00 - 20:00 | Kacsakő Bisztró, Duna korzó 21, Szentendre, Pest, 2000, Magyarország
Az Olive Live 2018 őszén állt össze a II. Pomázi Jazzpiknik alkalmából. Azóta Szentendre és Pomáz környékén sokfelé megfordultunk, kedvenc jazz és pop dalaikból összeállított műsorukat saját számokkal bővítették. Sok-sok évre visszanyúló barátságuknak köszönhetően tud játékuk igazi felszabadult örömzenélés lenni.
Szczuka Panka – ének, gitár, ukulele
Ország Eszti – ének, ukulele, szinti
Szczuka Borcsa – basszusgitár
Földi Bazsi – dob

https://soundcloud.com/olivelivezenekar/sets/olive-live-demos
https://www.facebook.com/olivelivezenekar

The Bligëts koncert
2023-08-25 19:00 - 20:00 | Folt Kávézó, Kucsera Ferenc u. 11., Szentendre, Pest, 2000, Magyarország
Szentendre belvárosában, négy fiatal zenész úgy döntött, hogy közös ízlésük alapján felfedezik a zenei fúzió varázslatos világát. A „The Bligëts” az utóbbi kettő év során bejárta az országot azzal a céllal, hogy saját zenei világuk kapuit kitárva vezesse végig közönségüket egy műfajokat átívelő utazáson. Vad kavalkádban jár táncot a Jazz, Klasszikus Rock, a Blues és Latin teátrális dallamok ölelésében alkotja meg a csapat sajátos zenei világát. Mindeközben Santana, Billy Cobham, a Led Zeppelin és Stevie Ray Vaughan zavarodottan áll a bejáratnál.
Dessewffy Marcell – Gitár
Szurmai Kristóf – Gitár
Barakonyi Brúnó – Basszusgitár
Imre Ákos – Dob

Sárik Péter Trió & Falusi Mariann: Jazzkívánságműsor magyarul
2023-08-25 19:00 - 20:30 | Dunakorzó, Dunakorzó 18., Szentendre, 2000, Magyarország
Folytatódik a Sárik Péter Trió Fonogram-díjas sikersorozata:
a Jazzkívánságműsor magyarul!
Az új albumon a legnagyobb magyar slágerek jazzes feldolgozásai hallhatóak Falusi Mariann, Sárik Péter, Fonay Tibor és Gálfi Attila előadásában.
A csapat az elmúlt években több, mint száz óriási sikerű előadást adott ezzel a produkcióval. A Jazzkívánságműsor-estek igazi örömkoncertek, ahol a közönség együtt énekel a zenekarral és a hangulat olyan, mint egy jó házibulin!
Helyszín: Dunakorzó nagyszínpad
A részvétel ingyenes!
Az eseményen hang, kép és videófelvétel készül! A rendezvény látogatója a részvételével, illetve a rendezvény helyszínére való belépéssel kifejezetten hozzájárulását adja képmásának rögzítéséhez és a képmása esetleges nyilvánosságra hozásához.

Szombatfogadás
2023-08-25 19:00 - 21:00 | Cháj Galéria és Kávézó, Pátriárka utca 6., Szentendre, Pest megye, 2000, Magyarország
Péntek esti ima, majd beszélgetés a zsidó vallásról.
Ima: 19:00
Kidus és beszélgetés: 20:15
